Hiša otrok in umetnosti

Svetloberke - ŠtudenTeater
2025-03-23 11:00 - 11:30 (Europe/Ljubljana) | Hiša otrok in umetnosti, Komenskega 9, Ljubljana, 1000, Slovenija
V neskončni praznini univerzuma se oblikuje vesolje. Iz vrtinca etra vznikne ideja – svetlikajoča se iskra zavesti, ki lebdi v praznini vsestranstva, dokler ni vržena na Zemljo in dobi človeško obliko. Izgubljena v teži sveta hrepeni po lahkotnem objemu vesolja. Odločena, da se vrne, začne zbirati zvezde in kopičiti njihovo svetlobo v obupanem poskusu, da zapolni praznino v sebi. A ne glede na to, koliko jih zbere, nekaj še vedno manjka … Lutkovna predstava Svetloberke skozi medij klasičnih lutk ter video projekcije v živo išče smisle in ideje človeka.
Ideja in izvedba: Alevtina Ainutdinova, Živa Juvan, Pia Kleva
Mentorja: Irena Rajh in Anže Virant
Produkcija: Hiša otrok in umetnosti
ŠtudenTeater je gledališki program za študente negledaliških smeri, ki želijo ustvarjati brez predhodnih izkušenj. V večmesečnih delavnicah pod vodstvom mentorjev nastajajo avtorske predstave krajšega formata (20–45 min). Program, ki sta ga zasnovala Glej in JSKD, danes soustvarjajo tudi Moment (z GT22) in Hiša otrok in umetnosti. ŠtudenTeater odpira prostor za raziskovanje igre, režije, plesa, lutk in performansa ter spodbuja nove gledališke glasove. Več o programu.
Za mladino 12+ in odrasle, 35′, brezplačno, obvezne rezervacije vstopnic

Smrt in mleko - svetovni dan lutk
2025-03-22 20:00 - 21:00
To ni predstava o smrti.
To ni predstava o mami, sinu in zlati ribici.
To ni predstava o spominih iz otroštva.
To ni predstava o motoristu, ki je na cilj prispel prepozno in je z zamahom metuljevih kril povzročil povsem nov tornado.
To ni predstava o oživljanju ponesrečencev, čeprav ni rečeno, da se tega ne boste naučili.
To ni predstava o tem, kaj bi bilo, če bi bilo, in kako lepo bi bilo, če bi bilo tako.
To ni predstava o strahu.
To ni predstava o tem, kako nevarni so lahko jeleni, antilope in ostali sodoprsti kopitarji votlorogi.
To ni predstava o božanstvih v belih haljah s čutom za reševanje človeštva.
To ni predstava o dečku, ki se igra z maminimi raketami odrešitve.
To ni predstava o jabolčni piti na mizi, za katero nikoli več ne bodo sedeli ti isti ljudje.
To ni predstava o luči na koncu tunela.
In meglicah, ki se dvigajo iz reke pozabljanja.
In neprekinjajočem piskajočem zvoku, ki ne želi zapustiti ušesa.
Smrt in mleko je. Je predstava. Je avtorski projekt in je kolektivno delo skupine, ki preko zgodb, podob in ubadanja s samim seboj raziskuje odnos do začetkov, koncev in vsega, kar smo pustili za sabo.
Produkcija: Moment Maribor in Hiša otrok in umetnosti
Za odrasle 18+, 60′, brezplačno ob svetovnem dnevu lutk, obvezne rezervacije vstopnic

Velik lonec, majhna miš - festival Bobri
2025-03-22 17:00 - 17:30
Velik lonec, majhna miš je intimna glasbena uprizoritev, nastala kot preplet kratkih pesmi, pravljic in izštevank priljubljene slovenske pisateljice, pesnice in pravljičarke Anje Štefan. Dela, predstavljena v predstavi, so le majhen del njenega obsežnega opusa, zbranega v antologiji Svet je kakor ringa raja (Mladinska knjiga, 2015). Njena poezija s prefinjenim občutkom za ritem in rimo odpira vrata v pravljične svetove, kjer vsakdanji trenutki zasijejo s pridihom čarobnosti in skrivnostnosti.
V uprizoritvi Velik lonec, majhna miš poetični verzi oživijo kot melodija, prefinjen gib in vizualne preobrazbe pa razkrivajo skrite plasti pesniških svetov. Ustvarjena je čarobna uprizoritvena izkušnja, v kateri besede dobijo novo, gledališko življenje. Najmlajši gledalci bodo potovanje skozi te pravljične svetove doživeli kot subtilen preplet različnih umetniških izrazov. Poezija, glasba, gibi in likovnost se stapljajo v harmonično celoto, ki jih popelje na nepozabno popotovanje, polno domišljije in čudes.
Za otroke od 2. leta dalje, 30′, obvezne rezervacije brezplačnih vstopnic na bobri.si
Brezplačne vstopnice za vse gledališke, plesne, glasbene in literarne prireditve ter filme v okviru festivala Bobri lahko prevzamete na spletni strani bobri.si od 8. marca dalje. Brez vstopnic vstop v dvorano ne bo mogoč.

Kako objeti ježa - festival Bobri
2025-03-19 17:00 - 17:30
Uprizoritev Kako objeti ježa nas povabi v delavnico gdč. Bazilike, iz katere zmeraj prihajajo čudežne pripovedi, nikoli pa še nismo imeli možnosti pokukati vanjo. Tokrat nam je to dovoljeno. In pred nami se razpre svet, kjer iz recikliranih predmetov in materialov pred našimi očmi nastajajo lutke, ki nato oživijo in nas povabijo v zgodbo Jane Bauer, Kako objeti Ježa. Delavnica gdč. Bazilike je prostor neomejene domišljije. Iz zavrženih predmetov in iz delavničnega orodja vznikne svet zgodbe o ježu. Delavnica postane hosta, orodje in predmeti pa slon, medved, želva, sraka, šoja … in jež.
Produkcija: Pripovedno gledališče gdč. Bazilike in Društvo lutkovnih ustvarjalcev, Hiša otrok in umetnosti

Za otroke od 3. leta dalje, 30′, obvezne rezervacije brezplačnih vstopnic na bobri.si
Brezplačne vstopnice za vse gledališke, plesne, glasbene in literarne prireditve ter filme v okviru festivala Bobri lahko prevzamete na spletni strani bobri.si od 8. marca dalje. Brez vstopnic vstop v dvorano ne bo mogoč.

Lutkalnica - delavnica
2025-03-15 11:00 - 12:00
Lutkalnica je ustvarjalna lutkovna delavnica, kjer otroci v eni uri spoznajo osnove različnih lutkovnih tehnik. Pod vodstvom mentorja izdelajo preproste mimične lutke iz pene, nato pa z njimi zaigrajo kratke improvizirane prizore. Delavnica spodbuja domišljijo, ročne spretnosti in veselje do gledališkega izražanja. Lutkalnica spada v sklop kulturno-umetnostne vzgoje Delavnice lepih umetnosti. Za otroke, mlajše od 6 let priporočamo, da se delavnice udeleži skupaj s starši ali drugo odraslo osebo.
Za otroke od 4. leta dalje, 60′, brezplačno, obvezne rezervacije vstopnic

Hišica iz kock
2025-03-15 10:00 - 10:30
V sobi sta sestri. Starejša vadi violino, mlajša, Jelka, pa jo neprestano moti z željo po skupni igri. In ko Jelka zgradi svojo hišico iz kock, starejša sestra sprejme njeno igro in skupaj se podata v čudovit pravljični svet, kjer na stenah hišice živijo mačka, kokoš in dimnikar. Ko pa sosedov pes, ki se je v nevihti strgal z verige, podre hišico, se Jelka odpravi na dolgo pot v iskanju nekoga, ki ji bo prišil dimnikarjev gumb na obleko. Saj gumb prinaša srečo in brez sreče se hišice ne da postaviti nazaj.
Predstava Hišica iz kock je nastala po motivih istoimenske pravljice Ele Peroci. Čeprav skoraj brez besed črpa navdih iz simbolov in misli, ki jih je Ela Peroci zapisala pred skoraj sedemdesetimi leti. Zgodba, ki govori o prijateljstvu, nesreči in pomoči prijateljev in neznancev je danes posebej aktualna. Preplet žive glasbe, giba in sodobnih lutkovnih tehnik vzpostavljajo intimno gledališko doživetje.
Produkcija: Hiša otrok in umetnosti in Lutkovno gledališče Fru-Fru

Za otroke od 3. leta dalje, 30′, 5 €/7 €, obvezne rezervacije vstopnic

Krtek Zlatko ali Kakec, ki je padel z neba
2025-03-08 17:00 - 17:30
Nekega sončnega jutra je krtek Zlatko prilezel iz svoje krtine in pogledal v nebo, kakšno bo vreme. Takrat se je zgodilo. Bilo je mehko in okroglo kot klobasica in pristalo je ravno na krtkovi glavi. “Kdo se mi je pokakal na glavo?” je jezno zavpil Zlatko. Toda kratkoviden kot je bil, ni videl nikogar …
Skozi srečevanja krtka z živalmi na domačem travniku in njihovimi velikimi in malimi kakci, otroci na zabaven način spoznajo, da vsa živa bitja počnejo “tiste stvari”, o katerih se odrasli nočejo pogovarjati. Za otroka pri dveh letih pa je polna kahlica lahko zelo pomemben dogodek. Predstava je nastala po motivih svetovne uspešnice, slikanice Wernerja Holzwartha.
Produkcija: Lutkovno gledališče Fru-Fru
Za otroke od 2. leta dalje, 35′, 5 €/7 €, obvezne rezervacije vstopnic

To ni pika!
2025-03-01 17:00 - 17:30
Deček in deklica se igrata s črkami, s katerimi sestavljata svoji imeni. Toda ko po nesreči izpišeta besedo POK se vse njune črke raztreščijo. Kmalu najdeta samo nekaj okroglega – je to kolo, morda žoga ali milni mehurček? Ne, to je O, črka O. Spoznata, da so črke povsod okoli nas, vsak predmet je lahko črka in vsaka črka je lahko predmet. Med igranjem s predmeti odkrivata nove črke in z njimi potujeta med deželami črk, kjer vsaka živi po svoje – T-ji so tovarna, E je notno črtovje, D je družinsko drevo …
V lutkovni predstavi za najmlajše so glavni junaki črke. Črke, ki nosijo svoje zvoke in skupaj z njimi ustvarjajo šaljive epizodne zgodbe. Ne gre za strogo didaktično predstavo, ki bi otroke učila branja ali pisanja. Predstava najmlajšim nevsiljivo prikazuje razmerje med črko-simbolom in pomenom-zvokom, ki ga ta nosi, hkrati pa nas popelje v zabavni svet lutk.
Produkcija: Lutkovno gledališče Fru-Fru in Hiša otrok in umetnosti
Za otroke od 2. leta dalje, 30′, 5 €/ 7 €, obvezne rezervacije vstopnic, ob pustni soboti pa vas čaka še poseben pustni popust – vstopnice za vse maškare samo po 1 evro!

Velik lonec, majhna miš
2025-02-22 10:00 - 11:00
Velik lonec, majhna miš je intimna glasbena uprizoritev, nastala kot preplet kratkih pesmi, pravljic in izštevank priljubljene slovenske pisateljice, pesnice in pravljičarke Anje Štefan. Dela, predstavljena v predstavi, so le majhen del njenega obsežnega opusa, zbranega v antologiji Svet je kakor ringa raja (Mladinska knjiga, 2015). Njena poezija s prefinjenim občutkom za ritem in rimo odpira vrata v pravljične svetove, kjer vsakdanji trenutki zasijejo s pridihom čarobnosti in skrivnostnosti.
V uprizoritvi Velik lonec, majhna miš poetični verzi oživijo kot melodija, prefinjen gib in vizualne preobrazbe pa razkrivajo skrite plasti pesniških svetov. Ustvarjena je čarobna uprizoritvena izkušnja, v kateri besede dobijo novo, gledališko življenje. Najmlajši gledalci bodo potovanje skozi te pravljične svetove doživeli kot subtilen preplet različnih umetniških izrazov. Poezija, glasba, gibi in likovnost se stapljajo v harmonično celoto, ki jih popelje na nepozabno popotovanje, polno domišljije in čudes.
Za otroke od 2. leta dalje, 30′, 5 €/ 7 €, obvezne rezervacije vstopnic

Mizica, pogrni se - Pravce iz Benečije
2025-02-15 10:00 - 11:00
Mizica, pogrni se – Pravce iz Benečije je predstava, ki se naslanja na slovensko ljudsko izročilo. Zajemamo ga na skrajnem zahodnem robu slovenskega etničnega prostora, v Benečiji. Pri pravcah Slovencev iz Benečije se življenje prepleta v vseh svojih oblikah. Ljudje imajo svoje odnose med seboj, živali jih posnemajo, najbolj pa je zanimivo, kadar nastopijo skupaj. Tako bomo spoznali polža, ki je za to, da vidi svet, pripravljen splezati na najvišji topol. Pa tri brate, ki gredo s trebuhom za kruhom in v kupčiji z zlodejem dobijo čudežno mizo, kokoš in palico. Jež in lisica se zapleteta v prepir okoli polente in hiše, fižolčki pa postanejo majhni otroci. V predstavi se prepletajo različne lutkovne tehnike in v živo igrana tradicionalna glasba.
Produkcija: Hiša otrok in umetnosti
Za otroke od 4. leta dalje, 45′, 5 €/7 €, obvezne rezervacije vstopnic

Prešerni kamišibaj
2025-02-08 17:00 - 17:30
Kamišibaj gledališče je umetniška zvrst, ki prihaja iz Japonske. Izvajalec stoji ob malem lesenem odru, na katerem v slikah teče zgodba, ki jo ta pripoveduje. Slike prikazujejo pomembne dogodke v zgodbi podobno kot pri stripu. Izvirnost in mojstrstvo risanja ter sugestivnost pripovedovanja potegneta gledalca globoko v vrtinec dogodkov. Kamišibaj pri nas tako med izvajalci kot med gledalci postaja vse bolj popularna izrazna forma, ki predstavlja poseben izziv umetnikom, slovenskim likovnim in gledališkim ustvarjalcem, s pridom pa se uporablja tudi v pedagogiki in terapiji.
Ogledali si boste venček prešernih zgodb, pesmi in ugank.
Za otroke od 4. leta dalje, 45′, brezplačno, obvezne rezervacije vstopnic

FRAS: Cosmo hills - Kavč festival
2025-02-01 19:00 - 20:00, 2025-02-01 15:00 - 16:00, 2025-02-01 14:00 - 15:00
5. novembra 1993 se je več kot 500 ljudi povzpelo na ledenik Snæfellsjökull na Islandiji. Ti ljudje so verjeli, da bodo na ledeniku pristali vesoljci. Večer se je počasi prevesil v noč, ljudje pa so začeli razočarani odhajati domov. Edini, ki je ostal, je bil Örlygur. Odločil se je, da bo svoje življenje posvetil iskanju nove vesoljske entitete.
Vendar pa ostaja vprašanje, ali želijo ti obiskovalci priti na naš planet ali ga zapustiti. Predstava odpira temo okoljskih vprašanj in predvsem globalno segrevanje predstavlja iz povsem novega zornega kota.
Gledališka skupina FRAS, ustanovljena leta 2019, združuje Johano Bártovo, Jakuba Šulíka in Matěja Šumbero, ki so prve produkcije razvili med študijem na DAMU v Pragi. Leta 2023 so se registrirali kot društvo, produkcijska vodja pa je Alexandra Niedomanská. Skupina se posveča lutkovnemu in predmetnemu gledališču ter raziskuje eksperimentalne možnosti z vključevanjem elementov filma in računalniških iger. Za predstavo Najmanjši od Samijev so prejeli 2. mesto na festivalu Leteči nad lutkarjevim gnezdom, produkciji Medař in TakkTakk pa sta vključeni v katalog Perform Czech. FRAS redno gostuje na festivalih doma in v tujini ter sodeluje z islandskimi umetniškimi institucijami pri koprodukcijah, kot sta TakkTakk in Kosmokopce.
Za otroke od 11. leta dalje in odrasle, obvezne rezervacije brezplačnih vstopnic na spletni strani Kavč festivala.

Kako objeti ježa
2025-02-01 10:00 - 10:30
Uprizoritev Kako objeti ježa nas povabi v delavnico gdč. Bazilike, iz katere zmeraj prihajajo čudežne pripovedi, nikoli pa še nismo imeli možnosti pokukati vanjo. Tokrat nam je to dovoljeno. In pred nami se razpre svet, kjer iz recikliranih predmetov in materialov pred našimi očmi nastajajo lutke, ki nato oživijo in nas povabijo v zgodbo Jane Bauer, Kako objeti Ježa. Delavnica gdč. Bazilike je prostor neomejene domišljije. Iz zavrženih predmetov in iz delavničnega orodja vznikne svet zgodbe o ježu. Delavnica postane hosta, orodje in predmeti pa slon, medved, želva, sraka, šoja … in jež.
Produkcija: Pripovedno gledališče gdč. Bazilike in Društvo lutkovnih ustvarjalcev, Hiša otrok in umetnosti

Za otroke od 3. leta dalje, 30′, 5 €/7 €, obvezne rezervacije vstopnic

Philippe Ducasse: Lulu - Kavč festival
2025-01-31 19:30 - 20:30
Philippe Ducasse je sodobni cirkuški umetnik, specializiran za žongliranje s kontaktnimi palicami in kontaktnimi žogami. Deluje tudi meddisciplinarno in je izurjen v različnih oblikah, kot so klovnovstvo, stoje na rokah, ples, akrobatika, vrtenje ognja in pantomima.
Lulu je 45-minutna sodobna cirkuška predstava, ki jo je ustvaril in izvaja Philippe. Zgodba pripoveduje o posamezniku, ki ga preganjajo težave in obupano išče rešitev za vse svoje probleme – “Lulu”. Raznolika predstava vključuje pantomimo, manipulacijo predmetov, akrobatiko in ples, obogatena pa je tudi z močnim pridihom črnega humorja.
Kavč festival 2025 bo potekal po celi Sloveniji od 27. januarja do 2. februarja. Zavzel bo 150 nekonvencionalnih in nekaj bolj konvencionalnih prizorišč v vseh večjih slovenskih mestih in na podeželju. V domove ter v druge prostore, kjer se umetnost navadno ne odvija, bo pripeljal več kot 125 skupin iz celega sveta. Od etna do jazza, od performensa do lutkovnih predstav. Koordinacija 190 zasebnih ter 8 večernih javnih dogodkov poteka pod okriljem KD Matita, Hiša otrok in umetnosti, MCLU Koperi n KUD Plavajoči grad
Za mladino in odrasle, obvezne rezervacije brezplačnih vstopnic na spletni strani Kavč festivala.

Philippe Ducasse: Ah bah bravo! - Kavč festival
2025-01-31 17:30 - 18:00
Philippe Ducasse je sodobni cirkuški umetnik, specializiran za kontaktno palico in kontaktno žongliranje z žogo. Deluje tudi v različnih disciplinah in se usposablja v različnih drugih oblikah, vključno s klovnovstvom, stojami na rokah, plesom, akrobatiko, vrtenjem ognja in pantimimo. Philippe je nastopal po vsem svetu na različnih uličnih, glasbenih in žonglerskih festivalih, vključno s festivalom Usedome Kleinkunst, mednarodnim festivalom pripovedovanja zgodb, festivalom Aurillac, festivalom Fusion, žonglersko konvencijo Brianza in drugimi. Philippe živi v Berlinu, kjer tudi nastopa in poučuje.
Kavč festival 2025 bo potekal po celi Sloveniji od 27. januarja do 2. februarja. Zavzel bo 150 nekonvencionalnih in nekaj bolj konvencionalnih prizorišč v vseh večjih slovenskih mestih in na podeželju. V domove ter v druge prostore, kjer se umetnost navadno ne odvija, bo pripeljal več kot 125 skupin iz celega sveta. Od etna do jazza, od performensa do lutkovnih predstav. Koordinacija 190 zasebnih ter 8 večernih javnih dogodkov poteka pod okriljem KD Matita, Hiša otrok in umetnosti, MCLU Koperi n KUD Plavajoči grad
Za otroke od 5 leta dalje, obvezne rezervacije brezplačnih vstopnic na spletni strani Kavč festivala.

Roberto White: Variette White - Kavč festival
2025-01-30 19:30 - 20:00, 2025-01-30 17:30 - 18:00
Variette White je klovnovska predstava ter gledališče predmetov in giba, ki jo je ustvaril argentinski umetnik Roberto White (Rosario, 1975). V njej sobivajo različni odlomki iz njegovih prvih dveh osebnih predstav, “Particular Creature” in “Dreams 1”. Lik je zgrajen iz vsakdanjih predmetov, kot so plastične vrečke, ping-pong žogice, baloni itd., ki jih vedno dopolnjuje del telesa manipulatorja (predvsem roke). Ta univerzalna različica brez besedila, namenjena vsem občinstvom, je gostovala v več kot 25 državah po Evropi, Aziji in Ameriki, prejela številne mednarodne nagrade ter bila pohvaljena tako s strani splošne kot strokovne javnosti.
Kavč festival 2025 bo potekal po celi Sloveniji od 27. januarja do 2. februarja. Zavzel bo 150 nekonvencionalnih in nekaj bolj konvencionalnih prizorišč v vseh večjih slovenskih mestih in na podeželju. V domove ter v druge prostore, kjer se umetnost navadno ne odvija, bo pripeljal več kot 125 skupin iz celega sveta. Od etna do jazza, od performensa do lutkovnih predstav. Koordinacija 190 zasebnih ter 8 večernih javnih dogodkov poteka pod okriljem KD Matita, Hiša otrok in umetnosti, MCLU Koperi n KUD Plavajoči grad
Za otroke od 5 leta dalje, obvezne rezervacije brezplačnih vstopnic na spletni strani Kavč festivala.

Eva Krause/Moving Rhythms: interr_options - Kavč festival
2025-01-29 19:30 - 20:30, 2025-01-29 17:30 - 18:30
Fizično gledališče “interr_options” je predstava ritmične igre brez besed. Trmasti lik odkriva najbolj banalne in najbolj divje zvočne barve. Z subtilno nagajivostjo je občinstvo povabljeno, da si oddahne in odkrije možnosti, ki se odpirajo z motenjem prejšnjega toka. Predstava z uporabo telesne perkusije, plesa in slapsticka je primerna za vse starosti.
Eva Krause je študirala na TIP (Šola za ples, improvizacijo in performans, Freiburg) ter leta 2022 zaključila dodiplomski študij fizičnega gledališča na Accademia Dimitri. Od takrat živi in dela kot samostojna igralka in plesalka v Freiburgu. Septembra 2024 je debitirala s svojo solo predstavo “interr_options”. Predstava je del njenega projekta “Moving Rhythms”, kjer raziskuje stičišče telesne perkusije in plesa.
Kavč festival 2025 bo potekal po celi Sloveniji od 27. januarja do 2. februarja. Zavzel bo 150 nekonvencionalnih in nekaj bolj konvencionalnih prizorišč v vseh večjih slovenskih mestih in na podeželju. V domove ter v druge prostore, kjer se umetnost navadno ne odvija, bo pripeljal več kot 125 skupin iz celega sveta. Od etna do jazza, od performensa do lutkovnih predstav. Koordinacija 190 zasebnih ter 8 večernih javnih dogodkov poteka pod okriljem KD Matita, Hiša otrok in umetnosti, MCLU Koperi n KUD Plavajoči grad
Za otroke od 5 leta dalje, obvezne rezervacije brezplačnih vstopnic na spletni strani Kavč festivala.

Gradsko kazalište lutaka Rijeka: Bomboniera Variete! - Kavč festival
2025-01-28 19:30 - 20:30, 2025-01-28 17:30 - 18:00
S poglabljanjem v drobce otroških spominov članov igralske zasedbe – Damirja, Andreje, Tilna, Petre in Davida – smo te spomine predelali, preoblikovali in ustvarili kombinacijo poetičnih, a hkrati komičnih, grotesknih in sentimentalnih podob v slogu objektno-glasbenega kabareta. Vsaka osebna izpoved se humoristično prepleta z zgodovino Reke, njenimi ljudmi, ulicami ter kulturnimi in jezikovnimi posebnostmi.
Pred gledalcem skoraj iz nič – s pomočjo žive glasbe, dinamičnih sprememb scene in osvetlitve, izpopolnjene animacije ter karizme igralcev – nastaja glasbeno-gledališka kompozicija, ki z mnogimi utrinki spominov na različnih ravneh nagovarja tako mlajše kot odraslo občinstvo. Gledalec je povsem vključen v igro, saj lahko osebno izbere naslednjo čokoladico, ki skriva novo epizodo iz življenja enega od naših junakov. Ustvarjanje predstave je bilo izziv raziskovanja tem, preizkušanja materialov, predvsem pa timskega dela talentiranih igralcev in animatorjev Reškega lutkovnega gledališča. Upam, da vas bo deček, ki je sanjal na veji babičine češnje, ali mali izumitelj popeljal v nadrealistični svet otroštva.
Kavč festival 2025 bo potekal po celi Sloveniji od 27. januarja do 2. februarja. Zavzel bo 150 nekonvencionalnih in nekaj bolj konvencionalnih prizorišč v vseh večjih slovenskih mestih in na podeželju. V domove ter v druge prostore, kjer se umetnost navadno ne odvija, bo pripeljal več kot 125 skupin iz celega sveta. Od etna do jazza, od performensa do lutkovnih predstav. Koordinacija 190 zasebnih ter 8 večernih javnih dogodkov poteka pod okriljem KD Matita, Hiša otrok in umetnosti, MCLU Koperi n KUD Plavajoči grad
Za otroke od 8. leta dalje, obvezne rezervacije brezplačnih vstopnic na spletni strani Kavč festivala.

Hišni Kavč festival
2025-01-27 - 2025-02-02
Tudi letos bo v dvorani Hiše otrok in umetnosti potekal Kavč festival.
Kavč festival 2025 bo potekal po celi Sloveniji od 27. januarja do 2. februarja. Zavzel bo 150 nekonvencionalnih in nekaj bolj konvencionalnih prizorišč v vseh večjih slovenskih mestih in na podeželju. V domove ter v druge prostore, kjer se umetnost navadno ne odvija, bo pripeljal več kot 125 skupin iz celega sveta. Od etna do jazza, od performensa do lutkovnih predstav. Koordinacija 190 zasebnih ter 8 večernih javnih dogodkov poteka pod okriljem KD Matita, Hiša otrok in umetnosti, MCLU Koperi n KUD Plavajoči grad
Obvezne rezervacije brezplačnih vstopnic na spletni strani Kavč festivala.

Ustvarimo NAJ svet! - premiera
2025-01-25 17:00 - 18:00
Ustvarimo NAJ svet! je predstava o svetu, ki je metafora za utopijo. “Naj” svet, ki ga lahko primerjamo z rajem, je idealen kraj, je prostor domišljije, prostor prispodob prihodnosti.
Predstava Ustvarimo NAJ svet! nima klasične ločnice med odrom in avditorijem. Zasnovana je v skupnem prostoru. Otroci/gledalci, skupaj z igralko, soustvarjajo namišljen gledališko lutkovni svet. Z igrivimi gledališkimi intervencijami vzpodbuja gledalce (otroke) k ustvarjanju “naj” sveta. Svet, ki ga zasnujejo, je vsakokrat drugačen. Na podlagi njihovih interakcij, igralka vodi skozi podobe ustvarjenega “naj” sveta. Te lutkovno igralske intervencije igralke so manjše improvizirane forme, z delno vnaprej pripravljenim scenarijem. V predstavi Ustvarimo NAJ svet! ustvarjalke AEIOU gledališča nadaljujejo z raziskovanjem interaktivnih, doživljajskih, prostorskih uprizoritev.
Koncept: Katja Kähkönen, Mateja Ocepek, Katja Povše Režija: Katja Kähkönen, Katja Povše, Mateja Ocepek Dramaturško svetovanje: Špela Frlic Zvočna podoba: Sanette Sevon Likovna zasnova in izdelava scene, objektov: Mateja Ocepek, Katja Kähkönen Izdelava kostuma: Katja Kähkönen, Mateja Ocepek Izdelava scene: Uroš Mehle s.p. Tehnik: Jur Kunaver Izvajalki in igralki: Katja Povše (SI), Katja Kähkönen (FI) Produkcija: AEIOU gledališče Koprodukcija: Hiša otrok in umetnosti in Kulturni center PiiPoo

Za otroke od 5. leta dalje, 45′, 5 €/7 €, obvezne rezervacije vstopnic

Ustvarimo NAJ svet!
2025-01-25 10:00 - 11:00

Glava dol - noge gor!
2025-01-18 10:00 - 11:00
Predstava o vsakodnevnih opravilih in dogodivščinah cirkuške družine: Očka Klovna, Mamice Čarodejke in Bubuja Akrobata. Razburljiv družinski vsakdan na gledališkem odru – od jutranjega prebujanja, oblačenja, prvih Bubujevih dosežkov, odhoda v varstvo, igre, akrobacij, do nočnega sna. Ekspresivno izražena različna razpoloženja vas na neobičajen način popeljejo skozi dnevne rutine.
Predstava je vsebinsko, zvočno in likovno povsem prilagojena psihološki in fiziološki stopnji razvoja dojenčkov in malčkov. V nastanek predstave je bila vključena otroška psihologinja. Predstava se odigra neposredno pred in med mladimi gledalci, ki sedijo na tleh, v skupnem prostoru z igralkama. Predstava je interaktivna in spodbuja malčke k sodelovanju.
Produkcija: AEIOU gledališče, H’art, Zavod za umetnost, Društvo lutkovnih ustvarjalcev
Za otroke od 6. meseca dalje, 40′, 5 €/7 €, obvezni copati in rezervacije vstopnic

Diči, diča!
2025-01-11 10:00 - 10:30
V svoji sobi je deklica. Osamljeno se prestopa po sobi, dokler ne zagleda zelene vrvice, ki visi iz njenega zabojčka za igrače. In na koncu vrvice je privezan majhen lesen konjič. Kar naenkrat se konjiček začne gugati sam od sebe, zelena vrvica pa na steni izrisuje neznano, čarobno pokrajino. Deklica najde vedno nove predmete in igrače, ki oživijo v črtni risbi sveta na steni.
Predstava je kolaž otroške poezije Otona Župančiča v sodobni in sveži glasbeni preobleki. Vsak izmed koščkov kolaža s svojo zgodbo in likovno podobo, ki temelji na otroških risbah, pričara celostno gledališko izkušnjo za najmlajše.
Produkcija: Lutkovno gledališče Fru-Fru, Hiša otrok in umetnosti
Za otroke od 18. meseca dalje, 35′, 5 €/7 €, obvezne rezervacije vstopnic

Muca Copatarica z obiskom dedka Mraza
2024-12-28 11:30 - 12:00, 2024-12-28 10:00 - 11:00
Priljubljena pravljica o muci, ki nerednim otrokom odnese copate. Otroci sklenejo poiskati mucin dom in svoje copatke. V gozdu pa srečajo mnogo živali, ki muco tudi poznajo. S skupnimi močmi najdejo njeno hišico. Kdo ve, ali bo muca otrokom vrnila njihove copatke …?
Lutkovna pravljica je pripovedovana z lutkami, ob živo izvajani glasbi in otroških pesmicah.
Produkcija: Lutkovno gledališče Fru-Fru in Hiša otrok in umetnosti
Po predstavi bo vse otroke pozdravil dedek Mraz. Na vašo željo jih lahko tudi obdari. V tem primeru je cena otroške vstopnice 7 €. Darilo prinesete sami. Za natančnejše informacije glede obdarovanja in uvrstitev na seznam obvezno pišite na hisaotrokinumetnosti@gmail.com.
Za otroke od 18. meseca dalje, 55′, 5 €/7 €/7 €, obvezne rezervacije vstopnic
